રાજકોટ તા. ૩૦: શાંત શહેર ગણાતા રાજકોટમાં વધુ એક લોથ ઢળી છે. રૈયા ટેલિફોન એક્ષચેન્જ પાછળ આવેલી સોમનાથ સોસાયટીમાં રહેતાં દૂધના ધંધાર્થી ૨૫ વર્ષના આહિર યુવાનને તે રાત્રે વોકીંગ કરવા નીકળ્યો ત્યારે ઘર નજીક જ તેના પડોશમાં રહેતાં ભરવાડ ભાઇઓ, તેના પિતા, કાકા, પિત્રાઇ મળી છ શખ્સોએ ઢીકા-પાટુનો માર મારી છરીના ઘા ઝીંકી પતાવી દેતાં આહિર પરિવારમાં કલ્પાંત સર્જાયો છે. પૈસાની લેતીદેતીમાં ડખ્ખો થયાનું હાલ બહાર આવ્યું છે. હત્યારા ભાગી છુટ્યા હોઇ તે ઝડપાયા બાદ સાચી વિગતો બહાર આવશે.